**РЕПУБЛИКА СРБИЈА**

**ГРАД НИШ**

**СЕКРЕТАРИЈАТ ЗА**

**ИНСПЕКЦИЈСКЕ ПОСЛОВЕ**

**ОДСЕК ГРАЂЕВИНСКЕ ИНСПЕКЦИЈЕ**

**ул. Николе Пашић бр. 24**

**Н и ш**

**Датум:** 12.12.2018.год.

**РЕПУБЛИКА СРБИЈА**

**ГРАД НИШ**

**ГРАДСКА УПРАВА**

СЛУЖБА НАЧЕЛНИКА ГРАДСКЕ УПРАВЕ

**ул. Николе Пашића 24**

**Н И Ш**

**ПРЕДМЕТ**: Обавештење

Дана 07.12.2018. године Скупштина Града Ниша доставила је, под бројем 1350/2018-02, Служби начелника Градске управе, господину Љубиши Јанићу, одборничка питања и иницијативе одборника Бранислава Јовановића.

У прилогу овог обавештења дати су одговори на одборничка питања из надлежности Секретаријата за инспекцијске послове – Одсека грађевинске инспекције означена под бројевима 28. и 73. у одборничким питањима и иницијативама одборника Бранислава Јовановића, заведеним под бројем 02-1169, достављена Скупштини Града Ниша дана 13.11.2018..

**28.** Секретаријат за инспекцијске послове – Одсек грађевинске инспекције је у инспекцијском надзору спровео управни поступак поводом бесправно изведених радова у Нишу, угао улица др. Зорана Ђинђића и Зетске, против инвеститора Стефана Ристића из Ниша, са станом у улици Зетска бр. 4/54.

Решењем грађевинског инспектора, под бројем 356/1-97/2018-15 од дана 26.09.2018. године, наложено је инвеститору Ристић Стефану из Ниша, да у року од 3 (три) дана по пријему истог, уклони о свом трошку пословни објекат спратности П (приземље) у Нишу, угао улица др Зорана Ђинђића и Зетске.

С обзиром да именовани није у остављеном року поступио по наредби из горе наведеног решења, исто је постало извршно дана 01.10.2018. године. Решење о извршењу донето је дана 01.10.2018. године под бројем 356/1-97/2018-15.

На Решење Секретаријата за инспекцијске послове одсека грађевинске инспекције од 26.09.2018. године поднета је жалба од стране инвеститора.

**73.** Увидом у предмет који се води испред Секретаријата за инспекцијске послове - Одсека грађевинске инспекције установљено је да су објекти Трговинска радња „Вис“ и Угоститељска радња „Мими“, који су предмет пријаве Синише Златковића из Ниша, представника групе грађана, изграђени у ранијем периоду и да су били предмет контроле и наплате заузећа јавне површине од стране Комуналне инспекције Градске општине Палилула.

Како је престала могућност плаћања Градској општини Палилула за заузеће јавне површине усвајањем нових планских докумената насеља „Делијски Вис“, то су инвеститори искористили своје законско право и поднели захтеве за легализацију својих објеката, за шта је овом органу приложено обавештење Управе за планирање и изградњу Града Ниша, да су поступци у току.

У оваквим случајевима грађевинска инспекција не може поступати према инвеститору и предметном објекту док се не оконча поступак пред надлежним органом, Секретаријатом за озакоњење.